Savivaldybių merams 2023-04- Nr. (14)-SD-

Savivaldybių tarybų posėdžių sekretoriams

Dėl delegatų į Lietuvos savivaldybių asociacijos suvažiavimą

Lietuvos savivaldybių asociacijos (toliau – LSA) prezidento pavedimu informuojame, kad pirmasis naujos kadencijos LSA narių atstovų suvažiavimas (toliau – Suvažiavimas) planuojamas š. m. gegužės 31 d. Vilniuje, Vilniaus Rotušėje (Didžioji g. 31, LT-01128 Vilnius).

Vadovaujantis Lietuvos Respublikos įstatymo „Dėl Lietuvos savivaldybių asociacijos pagrindinių nuostatų“ 5, 6 straipsnių nuostatomis bei LSA įstatų 4.3 punktu, „Kiekvienai savivaldybei Suvažiavime atstovauja vienas asmuo nuo 10 savivaldybės tarybos narių, taip pat vienas asmuo nuo likusios nepilnos dešimties (daugiau kaip 5). Papildomai prie nustatytos kvotos savivaldybės, kuriose gyvena daugiau kaip 100 000 gyventojų, nuo kiekvieno kito 100 000 (taip pat nepilno) renka po 1 asmenį.“.

Į Suvažiavimą deleguojamas– savivaldybės meras, likusius atstovus savivaldybės taryba savo įgaliojimų laikui renka pagal kvotas, proporcingai rinkimus laimėjusių partijų ar rinkimų komitetų vietoms tarybose (LSA įstatų 4.4 p.).

Prašome Jūsų LSA įstatų nustatyta tvarka, išrinkti atstovus į Suvažiavimą ir **iki š. m. gegužės 12 d. pranešti LSA administracijai *(el. paštu bendras@lsa.lt)* pateikiant savivaldybės tarybos sprendimą arba posėdžio protokolo išrašą, kuriame būtų nurodyti atstovų vardai, pavardės ir partiškumas.**

Išsamesnę informaciją apie Suvažiavimo laiką, darbotvarkės projektą ir visą Suvažiavimo medžiagą pateiksime papildomai LSA įstatų nustatyta tvarka.

PRIDEDAMA:

1. Delegatų į 2023 m. LSA Suvažiavimą lentelė, 1 l.
2. Išrašas iš LSA įstatų, 1 l.

Direktorė Roma Žakaitienė

V. Stoncelienė, +370 618 58704, bendras@lsa.lt

**Delegatų į 2023 m. LSA Suvažiavimą lentelė**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Savivaldybė** | **Tarybos narių**  **skaičius** | **Atstovų skaičius LSA suvažiavime** | | | |
| **Meras** | **Pagrindinė**  **kvota** | **Papildoma**  **kvota \*** | **Iš viso** |
| 1. | Birštono | 15 | 1 | 1 | - | **2** |
| 2. | Pagėgių, Rietavo, Neringos | 17 | 1 | 2 | - | **3** |
| 3. | Ignalinos rajono, Kalvarijos, Kazlų Rūdos, Kupiškio rajono, Lazdijų rajono, Molėtų rajono, Palangos miesto, Pakruojo rajono, Skuodo rajono, Širvintų rajono, Zarasų rajono | 21 | 1 | 2 | - | **3** |
| 4. | Akmenės rajono, Alytaus rajono, Anykščių rajono, Biržų rajono, Druskininkų, Elektrėnų, Jonavos rajono, Joniškio rajono, Jurbarko rajono, Kaišiadorių rajono, Kelmės rajono, Kėdainių rajono, Kretingos rajono, Panevėžio rajono, Pasvalio rajono, Plungės rajono, Prienų rajono, Radviliškio rajono, Raseinių rajono, Rokiškio rajono, Šakių rajono, Šalčininkų rajono, Šiaulių rajono, Šilalės rajono, Šilutės rajono, Švenčionių rajono, Tauragės rajono, Telšių rajono, Trakų rajono, Ukmergės rajono, Utenos rajono, Varėnos rajono, Vilkaviškio rajono, Visagino | 25 | 1 | 2 | - | **3** |
| 5. | Alytaus miesto, Klaipėdos rajono, Marijampolės, Mažeikių rajono, Panevėžio miesto | 27 | 1 | 3 | - | **4** |
| 6. | Kauno rajonas, Klaipėdos miesto, Šiaulių miesto, Vilniaus rajono | 31 | 1 | 3 | 1 | **5** |
| 7. | Kauno miesto | 41 | 1 | 4 | 3 | **8** |
| 8. | Vilniaus miesto | 51 | 1 | 5 | 5 | **11** |

\* Papildoma kvota nustatyta remiantis gyventojų skaičiumi pagal Gyventojų registro tarnybos oficialiai skelbiamus aktualius 2018 m. sausio 1 d. duomenis.

**Išrašas**

Įregistruota Juridinių asmenų registre

2015 m. spalio 15 d.

Kodas 124111348

**Lietuvos savivaldybių asociacijOS**

**Į S T A T A I**

4.2. Aukščiausioji Asociacijos atstovaujamoji institucija yra Asociacijos narių atstovų suvažiavimas. Suvažiavime sprendžiamojo balso teisę turi Asociacijos narių atstovai. Kiekvienas atstovas turi vieną balsą. Suvažiavime patariamojo balso teise gali dalyvauti Valdybos nariai (jeigu jie nėra Suvažiavimo atstovai) ir Asociacijos direktorius, išskyrus atvejus, kai tai daryti draudžia sprendžiamojo balso teisę turinčiųjų dauguma.

Patariamojo balso teisė – t. y. teisė ir galimybė pareikšti savo nuomonę svarstomais klausimais, dalyvauti diskusijose, taip pat nustatyta tvarka pristatyti klausimus.

4.3. Kiekvienai savivaldybei Suvažiavime atstovauja vienas asmuo nuo 10 savivaldybės tarybos narių, taip pat vienas asmuo nuo likusios nepilnos dešimties (daugiau kaip 5). Papildomai prie nustatytos kvotos savivaldybės, kuriose gyvena daugiau kaip 100 000 gyventojų, nuo kiekvieno kito 100 000 (taip pat nepilno) renka po 1 asmenį.

4.4. Į Suvažiavimą deleguojamas savivaldybės tarybos narys – savivaldybės meras, likusius atstovus savivaldybės taryba savo įgaliojimų laikui renka pagal kvotas, proporcingai rinkimus laimėjusių partijų ar rinkimų komitetų vietoms tarybose. Savivaldybės tarybos nutarimu atstovai gali būti keičiami, laikantis šių įstatų 4.3 punkte nurodytos atstovavimo tvarkos. Apie atstovų pasikeitimą savivaldybės turi informuoti Asociacijos administraciją ne vėliau kaip prieš mėnesį iki suvažiavimo datos. Po kiekvienų savivaldybės tarybos rinkimų atstovai šiuose įstatuose nustatyta tvarka renkami iš naujo.

4.5. Pirmąjį eilinį naujos kadencijos savivaldybių Suvažiavimą ne vėliau kaip per 3 mėnesius po savivaldybių tarybų rinkimų rezultatų paskelbimo bei kitus eilinius suvažiavimus ne rečiau kaip kartą per kalendorinius metus šaukia ir darbotvarkės projektą Suvažiavimui tvirtinti teikia Asociacijos prezidentas. Pirmąjį naujos kadencijos Suvažiavimą pradeda buvusios kadencijos Asociacijos prezidentas arba vienas iš viceprezidentų (o jiems nesant – Suvažiavimo išrinktas posėdžio pirmininkas) ir pirmininkauja iki naujo Asociacijos prezidento išrinkimo. Jeigu buvusios kadencijos Asociacijos prezidentas arba viceprezidentai Suvažiavimo nešaukia, Suvažiavimo atstovai renkasi patys (pirmą darbo dieną, pasibaigus 3 mėn. terminui) iš anksto Administracijos nustatytoje vietoje ir numatytu laiku. Darbotvarkė tvirtinama ir posėdžio pirmininkaujantis renkamas posėdžio metu.

Lietuvos savivaldybių asociacijos prezidentas Mindaugas Sinkevičius

Tikra

Atsakingoji sekretorė Žana Stepanovė